

**Republika e Kosovës**

Republika Kosovo / Republic of Kosovo

***Komuna e Rahovecit***

*Opština Orahovac/Municipality Rahovec*

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**



Procesverbal i Dëgjimeve për Buxhetin

e vitit 2022dheKornizën Afatmesme Buxhetore (KAB) 2022-2024

*në*

**Xërxë**

### **INFORMATË RRETH NJOFTIMEVE**

Njoftimi për organizimin e dëgjimeve buxhetore për buxhetin e vitit 2022 dhe KAB-in për vitet 2022-2024, u publikua me datë: 17.06.2021 në ueb faqen e komunës së Rahovecit, në të dy gjuhët, në këtë vegëz: <https://kk.rks-gov.net/rahovec/wp-content/uploads/sites/23/2021/06/Kalendari-i-degjimeve-buxhetrore-per-Buxhetin-e-vitit-2022-dhe-Korniza-Afatmesme-Buxhetore-KAB-te-Komunes-se-Rahovecit-per-vitet-2022-2024.pdf> dhe <https://kk.rks-gov.net/rahovec/wp-content/uploads/sites/23/2021/06/Raspored-Javnih-Rasprava-za-Budzet-i-Srednjorocni-Okvir-Budzeta-Opstine-Orahovac-za-2022-2024.pdf> në harmoni me afatet ligjore që i përcakton Udhëzimi Administrativ, si vijon:

*Në mbështetje të nenit 68, paragrafi 68.1 i Ligjit Nr.03L-40 për Vetëqeverisje Lokale të Republikës së Kosovës (Gazeta zyrtare e Republikës së Kosovës Nr.28/2008), nenit 17 dhe nenit 18 paragrafi 1, pika 1.7, të Statutit të Komunës së Rahovecit Nr. 1005, të datës: 29.03.2017, nenit 6 pika 1.3, i Udhëzimit Administrativ (MAPL) Nr.06/2018 për Standardet Minimale të Konsultimet Publike në Komuna, Rregullores Komunale për Transparencë me Nr. Prot. 2697, njoftojmë se nga data:****06.07.2021****deri me datë:****16.07.2021****nën organizimin e kryesuesit dhe anëtarëve të Komitetit për Politikë dhe Financa (KPF) do të organizohen pesëmbëdhjetë (****15****) dëgjime publike buxhetore me qytetarë, për planifikimin e buxhetit për vitin****2022****dhe KAB-in për vitet****2022-2024.***

**Me qëllim të rritjes së nivelit të transparencës e llogaridhënies dhe për t’i mbajtur sa më të informuar banorët e komunës së Rahovecit, rreth orarit dhe vendit të mbajtjes së dëgjimeve buxhetore, janë bërë me kohë planifikimet dhe është publikuar me kohë kalendari i dëgjimeve buxhetore për pesëmbëdhjetë (15) dëgjimet buxhetore në vendbanimet e komunës së Rahovecit në këtë vegëz:** <https://kk.rks-gov.net/rahovec/wp-content/uploads/sites/23/2021/06/Kalendari-i-degjimeve-buxhetrore-per-Buxhetin-e-vitit-2022-dhe-Korniza-Afatmesme-Buxhetore-KAB-te-Komunes-se-Rahovecit-per-vitet-2022-2024.pdf> **më datë: 17.06.2021.**

**Poashtu, bazuar në afatet ligjore janë njoftuar me kohë banorët e secilit vendbanim rreth mbajtjes së dëgjimeve me anë të publikimit të secilit njoftim veç e veç, për secilin vendbanim, në ueb faqe të komunës, shtatë ditë para mbajtjes së dëgjimit në atë vendbanim.**

**Njoftimi për mbajtjen e dëgjimit buxhetor në fshatin Xërxë u publikua më datë: 01.07.2021 në këtë vegëz:** <https://kk.rks-gov.net/rahovec/wp-content/uploads/sites/23/2021/07/Njoftim-per-degjim-publik-per-buxhetin-e-vitit-2022-dhe-KAB-in-2022-2024-me-banor-te-fshatrave-Fortese-Sapniq-Pataqan-i-Ulet-Pataqan-i-Eperm-dhe-Xerxe.pdf>

**Njoftimet përveç që janë publikuar në uebfaqe të komunës, në Platformën për Konsultime Publike, në rrjetin social Facebook, njoftimet u janë dërguar edhe kryetarëve të këshillave të fshatrave dhe lagjeve urbane përmes rrjeteve sociale Viber dhe WhatsApp.**

### **DËGJIMI PUBLIK NË XËRXË**

Dëgjimi buxhetor me banorë të fshatit Xërxë, u mbajt më 08.07.2021 me fillim në orën: 20:10, në ambientet e shtëpisë së kulturës në Xërxë.

**Zyrtarët pjesëmarrës në këtë dëgjim nga KPF-ja dhe zyrtar komunal ishin: 10**

* Femra ishin: 4
* Meshkuj ishin: 6

Qytetarë pjesëmarrës gjithsej të pranishëm ishin: *8*

* Femra ishin: 0
* Meshkuj ishin: 8

Dëshmi janë listat nënshkruese të pjesëmarrësve në këtë dëgjim.

Dëgjimin e shpalli të hapur kryesuesi i Kuvendit Komunal, z. Afrim Dina.

**Afrim Dina:** Të nderuar të pranishëm, faleminderit që u bëtë pjesë e këtyre dëgjimeve buxhetore dhe direkt pastaj jeni edhe pjesë e investimeve dhe projekteve që do të bëhen. Unë e di që disa prioritete edhe janë përsëritur edhe nga viti i kaluar, por, nuk kanë arritur të përfundohen.

Ne do t’i trajtojmë me kujdes kërkesat dhe prioritetet tuaja, ne i morëm shënimet, por, luteni që kërkesat tuaja t’i adresoni edhe me shkrim në Komunën e Rahovecit.

**Murat Kryeziu**, *kryetar i këshillit të fshatit Xerxë*: Përshëndetje për ju të pranishëm, mirë se erdhët në Xerxë! Ne kërkesat tona edhe i kemi adresuar me shkrim në Komunë disa herë, disa edhe janë përsëritur nga vitet e kaluara e urojmë këtë vit të futen në projekte dhe të përfundojnë sa më parë, sepse i kemi disa që janë prioritete mbi prioritete siç është objekti i shkollës, kur dihet se në çfarë gjendje të mjeruar është, ndonëse si fshat nuk jemi të rrezikuar nga mungesa e nxënësve sepse siç dihet Xerxa është fshat i madh, e asnjë herë asnjë klasë nuk mbetet nën 22 nxënës, e të punosh me gjithë ata nxënës në ato kushte është e pakuptimtë. Prandaj po them që së bashku me disa projekte tjera do ta paraqes edhe nevojën e ndërtimit të një shkolle të re.

Kërkesat e fshatit **Xerxë** janë:

* Projekte infrastrukturore në kanalizim
* Ndërtimi i objektit të shkollës
* Ndërtimi i tribunave në stadium
* Ndërtimi i stadiumit
* Rregullimi i rrugëve
* Ndërtimi i trotuareve
* Kanali i kullimit të ujërave atmosferikë
* Kubëzimi i rrugëve nëpër lagje
* Rregullimi i rrugëve fushore
* Plotësimi i parqeve ekzistuese me ulëse dhe shporta
* Rregullimi i përroskës në Lagjen e Epërme

Mbledhja përfundoi në orën: 20:40

**Blerta Gashi**

**\_\_\_\_\_\_\_\_\_\_\_\_\_\_\_\_\_\_\_\_\_\_\_**

*Zyrtare përgjegjëse për koordinimin e dëgjimeve,*

*konsultimeve dhe takimeve publike*

Rahovec,

gusht 2021